২৪ জ্বিলকদ

**২৪ জ্বিলকদ** হলো ইসলামি হিজরি বর্ষপঞ্জির একাদশ মাস জ্বিলকদের চতুর্বিংশ দিন। এটি হিজরি সালের ৩১৯তম দিন হয়, যদি রমজান মাস ৩০ দিন পূর্ণ না করে। তবে যদি রমজান মাস ৩০ দিন পূর্ণ করে, তাহলে এটি ৩২০তম দিন। আর যদি সফর, রবিউস সানি, জমাদিউস সানি, শা‘বান ও রমজান এই পাঁচ মাসই ৩০ দিনে পূর্ণ হয়, তাহলে এটি বছরের ৩২১তম দিন। হিজরি সালের হিসাব অনুযায়ী, এই দিনের পর বছর শেষ হতে আরো ৩৫ বা ৩৬ দিন অবশিষ্ট থাকে।

## ঘটনাবলি

* ১০ হিজরি – নবি মুহাম্মাদ মদিনা থেকে মক্কার উদ্দেশ্যে হজ পালন করতে রওনা হন। এই হজ্জ ইতিহাসে বিদায় হজ্জ নামে পরিচিত। কারণ এ হজের সময় তিনি কাবা শরিফকে বিদায় জানান এবং সকল মুসলিমের উদ্দেশ্যে বিদায়ী ভাষণ দেন। এটিকে হাজ্জুল ইসলাম নামেও বলা হয়, কারণ ইসলামে হজ্জ ফরজ হওয়ার পর নবি মুহাম্মদ এই একবারই হজ আদায় করেন। যদিও তিনি এর আগে মক্কায় অবস্থানকালে হজ্জ পালন করতেন। এই সফরে মদিনা ও ইসলামের প্রভাব বিস্তার হওয়া বিভিন্ন অঞ্চল থেকে বিপুল সংখ্যক মানুষ তাঁর সঙ্গে যোগ দেন।
* ১৬৯ হিজরি – ফাখ বিদ্রোহের নেতা হুসাইন ইবন আলি আল-হাসানি প্রায় তিনশত আলীয় অনুসারী ও সমর্থক নিয়ে মদিনা থেকে মক্কার দিকে রওনা হন। তিনি মদিনার প্রশাসনিক দায়িত্ব দিনার আল-খুযাঈর হাতে অর্পণ করেন।
* ৬৪৮ হিজরি–আইয়ুবি সুলতান তুরান শাহ আল-মানসুরা নগরীতে পৌঁছান। এর আগে মুসলমানরা আল-মানসুরার যুদ্ধে বিজয় লাভ করেছিল এবং পরে তারা ফারিসকুর অঞ্চলে ক্রুসেডার বাহিনীর বিরুদ্ধে চূড়ান্ত জয় অর্জন করে।
* ৬৫৭ হিজরি –মিশরে সাইফুদ্দীন কুতুজ তৃতীয় মামলুক সুলতান হিসেবে অভিষিক্ত হন।
* ১১০২ হিজরি – উসমানীয় সেনাবাহিনী জার্মান সেনাদের বিরুদ্ধে যুদ্ধে অবতীর্ণ হয়। এই যুদ্ধে উসমানীয়রা প্রায় পাঁচ হাজার সৈন্য হারায় এবং জার্মানদের প্রায় চল্লিশ হাজার সৈন্য নিহত হয়। তবুও যুদ্ধে জার্মানরা জয়লাভ করে। এই যুদ্ধে উসমানীয় প্রধানমন্ত্রী ফাজিল মুস্তাফা পাশা কুপরুলুও নিহত হন।
* ১২৯৮ হিজরি –তিউনিসিয়ার ঐতিহাসিক শহর কৈরবান ফরাসি বাহিনীর কাছে আত্মসমর্পণ করে।
* ১৩০৫ হিজরি–সাংবাদিক আলি বুশুশা তিউনিসে *আল-হাদিরা* নামে একটি সংবাদপত্র প্রকাশ করেন।
* ১৩২৪ হিজরি – তিউনিসিয়ার "তিউনিসীয় যুব দল" ফরাসি ভাষায় “আত-তূনিসি” নামে একটি সংবাদপত্র প্রতিষ্ঠা করে।
* ১৩২৬ হিজরি–উসমানীয় সুলতান দ্বিতীয় আবদুল হামিদ সংসদের নিম্নকক্ষ “মজলিস আল-মাবউসান” উদ্বোধন করেন। এই পরিষদে মোট ২৭৫ জন প্রতিনিধি ছিলেন, যাদের মধ্যে ১৪০ জন তুর্কি, ৬০ জন আরব ছিলেন। এছাড়াও ইহুদি, খ্রিস্টান, আর্মেনীয়, সার্ব, বুলগেরীয় ও আলবেনীয় প্রতিনিধিরাও অন্তর্ভুক্ত ছিলেন।
* ১৩৩৪ হিজরি – তায়েফে অবস্থানরত তুর্কি সামরিক ইউনিট আরব বাহিনীর কাছে আত্মসমর্পণ করে।
* ১৩৭৭ হিজরি – জাতিসংঘ নিরাপত্তা পরিষদ লেবাননে রাষ্ট্রপতি কামিল শামউন ও তার বিরোধীদের মধ্যে সৃষ্ট রাজনৈতিক সংকটের পর লেবাননে আন্তর্জাতিক পর্যবেক্ষক পাঠানোর সিদ্ধান্ত গ্রহণ করে।
* ১৩৮২ হিজরি–মিশর, সিরিয়া ও ইরাকের মধ্যে ত্রিপক্ষীয় ঐক্য সনদ স্বাক্ষরিত হয়।
* ১৩৯৬ হিজরি – আরব প্রতিরোধ বাহিনী বৈরুতে প্রবেশ করে। এর উদ্দেশ্য ছিল মুসলিম ও খ্রিস্টানদের মধ্যে ১৩৯৫ হিজরির ২ রবিউস সানিতে শুরু হওয়া লেবানীয় গৃহযুদ্ধ বন্ধ করার চেষ্টা করা।
* ১৪০৭ হিজরি – কুয়েতের যুবরাজ ও প্রধানমন্ত্রী শেখ সা’দ আল-আবদুল্লাহ আস-সাবাহ ঘোষণা করেন যে, কুয়েত কিছু তেলবাহী জাহাজ ভাড়া নেওয়া ও কয়েকটি কুয়েতি জাহাজকে মিত্র রাষ্ট্রের পতাকায় পুনঃনিবন্ধন করার সিদ্ধান্ত নিয়েছে। ইরান-ইরাক যুদ্ধের সময় কুয়েতি জাহাজগুলোর ওপর ক্রমাগত হামলার কারণে এই পদক্ষেপ নেওয়া হয়।
* ১৪১২ হিজরি – সুদানি কারাতে খেলোয়াড় হাশিম বদর উদ্দিন কানাডার অটোয়া শহরে হাসান আত-তুরাবির ওপর হামলা চালান।
* ১৪১৪ হিজরি – ইসহাক রবিন ও ইয়াসির আরাফাত একটি শান্তি চুক্তিতে স্বাক্ষর করেন, যার মাধ্যমে ফিলিস্তিনিদের গাজা উপত্যকা ও জেরিকো অঞ্চলে স্বায়ত্তশাসন প্রদান করা হয়।
* ১৪২৫ হিজরি – বাগদাদের গভর্নর আলি আল-হায়দারি এবং তার ছয়জন ব্যক্তিগত নিরাপত্তা রক্ষীকে হত্যা করা হয়।
* ১৪৩১ হিজরি– আল-কায়েদার ইরাক শাখার কিছু সশস্ত্র সদস্য বাগদাদের একটি গির্জায় হামলা চালিয়ে ৫৮ জনকে হত্যা করে। এই ঘটনাটি “সাইয়িদাত আন-নাজাত গণহত্যা” নামে পরিচিত।
* ১৪৩৫ হিজরি – ইয়েমেনের রাজধানী সানার উত্তরে হুথি বিদ্রোহী ও ইয়েমেনি সেনাবাহিনীর মধ্যে এক সংঘর্ষে বহু মানুষ নিহত ও আহত হয়। এই সংঘর্ষ দেশব্যাপী ব্যাপক বিক্ষোভের প্রেক্ষাপটে ঘটে।

## জন্ম

* ১৩৪৬ হিজরি – সামিহা তাওফিক, মিশরীয় অভিনেত্রী। 
* ১৩৭৭ হিজরি– জামাল সালিম, ইসলামী দাঈ, ফিলিস্তিনি রাজনীতিবিদ ও হামাস আন্দোলনের নেতা।
* ১৪১২ হিজরি – ইয়াসির আল-শাহরানি, সৌদি ফুটবল খেলোয়াড়।

## মৃত্যু

* ১২১১ হিজরি – রজব খাজানদার, দ্বিতীয় আলি বাইয়ের মন্ত্রী।
* ১৩০১ হিজরি – সালিম আল-বুস্তানি, লেবানীয় সাংবাদিক।
* ১৪১০ হিজরি– আহমদ আল-আদওয়ানি, কুয়েতি কবি।
* ১৪২৯ হিজরি – উমর ইবনে আহমদ জারদি মাদখালি, সৌদি আরবীয় ধর্মীয় ব্যক্তিত্ব।
* ১৪৩২ হিজরি – সুলতান ইবনে আবদুল আজিজ আল-সৌদ, সৌদি যুবরাজ, উপ-প্রধানমন্ত্রী ও প্রতিরক্ষামন্ত্রী।

## আরো দেখুন

* ২ জ্বিলকদ
* ১ জ্বিলহজ্জ

## গ্রন্থপঞ্জি

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## তথ্যসূত্র


## বহিঃসংযোগ

* 
* 
* 
* 
* 

বিষয়শ্রেণী:জ্বিলকদ
বিষয়শ্রেণী:হিজরি তারিখ